钦定古今图书集成/明伦汇编/人事典/第110卷 > 《遵生八笺》 > 《相肝脏病法》
## 钦定古今图书集成/明伦汇编/人事典/第110卷 > 《遵生八笺》 > 《相肝脏病法》

肝热者，左颊赤。肝病者，目夺而胁下痛引小腹，令人
喜怒。肝虚则恐，如人将捕之。实则怒，虚则寒，寒则阴
气壮，梦见山林。肝气逆则头痛胁痛，耳聋颊肿。肝病
欲散，急食辛以散，用酸以补之，当避风，肝恶风也。肝
病脐左有动气，按之牢若痛，支满，淋溲，大小便难，好
转筋。肝有病，则昏昏好睡，眼生膜，视物不明，飞蝇上
下。肝内振睛。或生晕映冷泪。两角赤痒。当服“升麻散。”